CELEX: 62013CN0641
Language: hr
Date: 2013-12-04 00:00:00
Title: Predmet C-641/13 P: Žalba koju je 4. prosinca 2013. podnijela Kraljevina Španjolska protiv presude Općeg suda (prvo vijeće) donesene 16. rujna 2013. u predmetu T-2/07, Španjolska protiv Komisije

1.2.2014   
            
            
               HR
            
            
               Službeni list Europske unije
            
            
               C 31/6
            
         Žalba koju je 4. prosinca 2013. podnijela Kraljevina Španjolska protiv presude Općeg suda (prvo vijeće) donesene 16. rujna 2013. u predmetu T-2/07, Španjolska protiv Komisije
   (Predmet C-641/13 P)
   2014/C 31/10
   Jezik postupka: španjolski
   
      Stranke
   
   
      Žalitelj: Kraljevina Španjolska (zastupnik: A. Rubio González, agent)
   
      Druga stranka u postupku: Europska komisija
   
      Žalbeni zahtjevi
   
   
               —
            
            
               Prihvatiti predmetnu žalbu i djelomično ukinuti presudu Općeg suda od 16. rujna 2013. u predmetu T-02/07, Kraljevina Španjolska protiv Europske komisije;
            
         
               —
            
            
               U ranije naznačenom opsegu djelomično poništiti Odluku C(2006) 5102 Komisije od 20. listopada 2006. kojom se smanjuje financijska potpora dodijeljena iz Kohezijskog fonda skupini projekata s oznakom 2001.ES.16.C.PE.050 koja se odnosi na sanaciju hidrografskog bazena rijeke Júcar (Španjolska), s obzirom na stajalište da je korištenje iskustva kao kriterija za dodjelu ugovora nepravilno;
            
         
               —
            
            
               Naložiti snošenje troškova tuženiku.
            
         
      Žalbeni razlozi i glavni argumenti
   
   Povreda prava s obzirom na stajalište da je korištenje iskustva kao kriterija za dodjelu ugovora protivno članku 30. Direktive 93/37 (1). Navedena odredba ne zabranjuje korištenje kriterija vezanih uz iskustvo ugovaratelja u vrijeme dodjele ugovora. Naprotiv, iskustvo ponuditelja moguće je vrednovati uvijek kada je riječ o kriteriju koji nije usmjeren na vrednovanje sposobnosti ponuditelja, a koje je iskustvo različito od zahtjeva solventnosti te je usmjereno na ocjenu ekonomski najpovoljnije ponude u smislu veze s predmetom ugovora i kvalitetom njegova izvršenja.
   
      (1)  Direktiva Vijeća 93/37/EEZ od 14. lipnja 1993. o usklađivanju postupaka dodjele ugovora o javnim radovima (SL L 199, str. 54.)